Case ID: 1111179
Sentence 1: Beləliklə o, ondan qarşı tərəfdə eyni istiqamətə hərəkətdə olan və ona çatmağa 80.5 metr məsafə qalmış, dönmək üçün xəbərdaredici qəza və ya dönmə xarici işıq siqnallarını yandırmaqla, piyada keçidinə yaxınlaşdıqda sürətini dayanma həddinə qədər azaldıb, onun hərəkəti üçün təhlükə yaradan, sürücü x5 idarə etdiyi Hundai Sonata minik markalı 99 * dövlət qeydiyyat nişanlı avtomobili hərəkəti üçün təhlükə yaranan anda, yəni 80.5 metr məsafədən əvvəlcədən görsə də, həmin anda idarə etdiyi avtomobilin sürətini tam dayanma həddinə qədər azaltmaq üçün mümkün olan tədbirləri görməli, yol hərəkətinə təhlükəsiz şərait yaratmalı və qəzanın qarşısını almaq üçün hər cür tədbirlər görməli olduğu halda, etinasızlıq edərək hərəkəti üçün qarşısında yaranmış qəza təhlükəsini qabaqcadan gördüyü və ya lazımi diqqət və ehtiyatlılıq göstərərək əvvəlcədən görməli olduğu halda, bu təhlükəyə əhəmiyyət vermədən, eləcə də sürətini azaltmaq əvəzinə, əksinə daha da artıraraq avtomobili yaşayış məntəqələri daxilində 60 km/saata qədər məhdudlaşdırılmış yolda sürət həddini 13-14 km/saat həddində aşıb, 73-74 km/saat sürətlə idarə edərək, xarici işıq siqnalı və ya əl işarələrindən istifadə etmədən hərəkətdə olduğu sağ hərəkət zolağından sol zolağa çıxaraq ona arxadan yaxınlaşaraq eyni istiqamətdə hərəkətdə olan və sol hərəkət zolağına çıxmaqla onu ötmək istəyən “Kia Serato” markalı * dövlət qeydiyyat nişanlı avtomobilin qarşısına çıxıb, hərəkətinə maneçilik törədərək, hətta həmin avtomobilin bütöv qoşa xətti kəsib əks istiqamətli hərəkət hissəsinə çıxmasına səbəb olaraq, diqqətini arxadan ona yaxınlaşaraq ötüb keçmək istəyən avtomobilə yönəltdiyindən, əvvəlcədən 80.5 metr məsafədə qarşı tərəfdə hərəkəti üçün yaranmış real təhlükəyə əhəmiyyət verməmiş, halbuki, arxadan ona yaxın məsafədə eyni istiqamətdə hərəkətdə olan “Kia Serato” markalı avtomobilin sürücüsü qeyd olunan qəza təhlükəsini görüb dərhal sürətini azaldaraq sağ hərəkət yoluna keçməklə qəzadan yayınsa da, o, həmin təhlükə yarandığı anda nəqliyyat vasitəsinin sürətini tam dayanma həddinə qədər azaltmaq üçün mümkün olan tədbirləri görməklə hadisənin qarşısını almağa texniki imkanı olmasına baxmayaraq, əksinə idarə etdiyi avtomobilin sürətini daha da artırıb sol hərəkət zolağı ilə hərəkətini davam etdirərkən, artıq Hundai Sonata markalı avtomobilin onun hərəkəti üçün yaratdığı təhlükənin son anında, yəni piyada keçidinin üzərindən sola istiqamət götürüb manevr edən anda əhəmiyyət versə də, həmin anda belə, hadisədən yayınmaq üçün heç bir lazımi texniki təhlükəsizlik tədbirlər görməmiş, yəni həmin avtomobilin arxa hissəsində yolun boş qalmış maneəsiz ərazisindən keçmə imkanından, habelə sərt tormozloma etməklə sürət həddini bir anlığa azaldıb, Hundai Sonata markalı avtomobilin yük hissəsinin ani vaxtda onun hərəkət zolağını tam boşaltması və ya digər mümkün manevrlər etmə kimi mövcud texniki təhlükəsizlik imkanlardan istifadə etməmiş, habelə son zərurət vəziyyətində öz hərəkət zolağı ilə hərəkətini davam etdirmək əvəzinə, sola istiqamət götürüb, hərəkət hissələrini ayıran qoşa bütöv xətti, yəni 1.3 üfüqi nişanlama xəttini qəti qadağan olunduğu halda kəsib keçməklə, əks istiqamətli yolun hərəkət hissəsinə çıxaraq, həmin hərəkət hissəsində idarə etdiyi avtomobilin ön tərəfi ilə manevrini başa çatdırmaqda olan “Hundai Sonata” markalı 99 * dövlət qeydiyyat nişanlı avtomobilin sol orta yan tərəfindən güclü zərbə ilə vurub, 15 metr məsafədə qarşıya əks hərəkət yolunun kənarına sürükləməklə zədələmişdir.